kardosdrur/scandi-wiki huggingface dataset:
Lille Valby

Lille Valby kan henvise til flere stednavne i Danmark:
 Lille Valby (Nørrevang Sogn) – en bebyggelse og et ejerlav i Nørrevang Sogn, Slagelse Kommune
 Lille Valby (Ågerup Sogn) – en bebyggelse og et ejerlav i Ågerup Sogn, Roskilde Kommune
Ørvad

Ørvad kan henvise til flere stednavne i Danmark:
 Ørvad (Dybe Sogn) – en bebyggelse i Dybe Sogn, Lemvig Kommune
 Ørvad (Skæve Sogn) – en bebyggelse i Skæve Sogn, Frederikshavn Kommune
 Ørvad (Hørby Sogn) – en bebyggelse og et ejerlav i Hørby Sogn, Frederikshavn Kommune
Næbbegård

Næbbegård kan henvise til flere stednavne i Danmark:
 Næbbegård (Tjæreby Sogn) – en bebyggelse i Tjæreby Sogn, Hillerød Kommune
 Næbbegård (Blovstrød Sogn) – landbrugsejendom i Blovstrød Sogn, Hørsholm Kommune
Peter Palshøj (TV-vært)

Peter Palshøj (født 1970) er en dansk journalist, tv- og radiovært, der er uddannet fra Danmarks Journalisthøjskole i 1999.

Peter Palshøj var vært på tv-kanalerne TV3 og 3+ i programmerne Onside, Brystgalla, Tosset med golf, Masterchef og NFL Live.

Tidligere var Peter Palshøj radiovært på P3-programmerne Rio Bravo, Go' morgen P3, RADAR, TRAX, Børneradio og prisuddelingen P3 Guld i 2003 og 2008. Sidstnævnte blev også vist på tv-kanalen DR2.

Desuden har han været vært på DR1-programmerne Børne1eren, Musik og Bøgetræer, samt Førstevælger.

Filmografi 
 Plan B (2002, afsnit 2-6) - fortæller
 Zulu djævleræs 2007-2008)
 2900 Happiness (2009, 3 episoder) - journalist
 Osman og Jeppe (2011, 1 episode) - dommer
 Natholdet (2011, Sæson 2)
 Til middag hos... (2011)
 Tosset med golf (2012)

Referencer

Eksterne henvisninger 
 

Journalister fra Danmark
Tv-værter fra Danmark
Radioværter fra Danmark
Ansatte i DR
Daniel Lundholm

Daniel Boye Handlos Lundholm  (født 11. juli 1995) er en professionel dansk fodboldspiller, der spiller centerback i 1. divisionsklubben Brabrand Idrætsforening.

Ungdom 
Lundholm voksede op i byen Fårvang i Østjylland, hvor han som barn meldte sig ind i den lokale fodboldklub Horn-Fårvang Idrætsforening. Han flyttede som 16-årig til Randers FC, hvor han startede på ungdomsholdet Randers Freja.

Karriere

Randers Freja 
I 2014 flyttede han til klubben Randers FC, hvor han startede på klubbens U17 Liga hold - Randers Freja. Derefter gik det hurtigt op til U19 indtil han endte på klubbens 2. hold Randers FC II, hvor han hurtigt etablerede sig som anfører for Danmarksserie-holdet.

Brabrand IF 
I 2015 skiftede han på fri transfer til Brabrand Idrætsforening, hvor han sammen med klubben rykkede op fra 2. division til 1. division i sæsonen 2016-17.

I 2018 forlængede han kontrakten med klubben, så den nu løber til 2022.

Noter 

Fodboldspillere fra Brabrand IF
Fodboldspillere fra Randers Freja
Fodboldspillere fra Randers FC
Génération.s

Generation.s: Den fælles bevægelse (fransk: Génération-s : le mouvement commun) er et lille fransk parti, der blev stiftet den 1. juli 2017 af den tidligere socialistiske præsidentkandidat Benoît Hamon. Frem til 2. december 2017 hed partiet Bevægelsen af 1. juli (fransk: Mouvement du 1er Juillet).

Partiet har to mandater i Europa-Parlamentet, 13 mandater i regionsrådene og otte i departementsrådene.

Partiets stifter Benoît Hamon var kandidat ved Præsidentvalget i Frankrig 2017, men han gled ud allerede i 1. runde den 23. april 2017. Hamon var minister i 2012–2014. Han var medlem af Europa-Parlamentet i 2004–2009 samt af Nationalforsamlingen i juni–juli 2012 og igen i 2014–2017.

Ved Frankrigs parlamentsvalg 2017 mistede Hamon sit mandat i Nationalforsamlingen allerede ved 1. runde den 11. juni 2017. Den samme skæbne ramte Hamons nærmeste allierede i Socialistpartiet, derfor har Genration.s ingen mandater i Nationalforsamlingen. 

Politiske partier i Frankrig
Socialistiske partier
Etableret i 2017
Karl Petter Løken

Karl Petter Løken (født 14. august 1966 i Karlskoga, Sverige) er en norsk tidligere fodboldspiller (forsvarer/angriber).

Løken tilbragte størstedelen af sin karriere hos Trondheim-storklubben Rosenborg, som han repræsenterede i 12 sæsoner fra til 1996. Her var han med til at vinde hele syv norske mesterskaber og fire pokaltitler. I 1991-sæsonen blev han desuden Tippeligaens topscorer. Han sluttede sin karriere af med to sæsoner hos Stabæk.

Løken spillede desuden 36 kampe og scorede ét mål for norske landshold, som han debuterede for 14. november 1987 i et opgør mod Bulgarien. Han var en del af den norske trup til VM i 1994, men kom ikke på banen i turneringen, hvor nordmændene blev slået ud efter det indledende gruppespil.

Titler 
Norsk mesterskab
 1988, 1990, 1992, 1993, 1994, 1995 og 1996 med Rosenborg

Norsk pokalturnering
 1988, 1990, 1992 og 1995 med Rosenborg

Referencer

Eksterne henvisninger 

Fodboldspillere fra Norge
Fodboldspillere fra Rosenborg BK
Fodboldspillere fra Stabæk Fotball
Deltagere ved verdensmesterskabet i fodbold 1994
Tore Nordtvedt

Tore Nordtvedt (født 24. maj 1944 i Bergen, Norge) er en norsk tidligere fodboldspiller (venstre back).

Nordtvedt tilbragte hele sin aktive karriere, fra 1963 til 1979, hos Brann i sin fødeby. Her var han med til at vinde både det norske mesterskab samt to pokaltitler.

Titler 
Norsk mesterskab
 1963 med Brann

Norsk pokalturnering
 1972 og 1976 med Brann

Referencer

Eksterne henvisninger 

Fodboldspillere fra Norge
Fodboldspillere fra SK Brann
Personer fra Bergen
Tom Stenvoll

Tom Stenvoll (født 27. marts 1978 i Andenes, Norge) er en norsk tidligere fodboldspiller (venstre back).

Stenvoll tilbragte hele sin aktive karriere, fra 1998 til 2010, hos Stabæk. Her var han med til at vinde det norske mesterskab i 2008 samt landets pokalturnering i 1998.

Titler 
Norsk mesterskab
 2008 med Stabæk

Norsk pokalturnering
 1998 med Stabæk

Referencer

Eksterne henvisninger 

Fodboldspillere fra Norge
Fodboldspillere fra Stabæk Fotball
Trond Strande

Trond Strande (født 24. november 1970 i Molde, Norge) er en norsk tidligere fodboldspiller (forsvarer).

Strande tilbragte hele sin aktive karriere, fra 1991 til 2007, hos Molde FK i sin fødeby. Han var med til at vinde to norske pokaltitler med klubben, i henholdsvis 1994 og 2005, og var også med til at spille Champions League med holdet i 1999-2000-sæsonen.

Titler 
Norsk pokalturnering
 1994 og 2005 med Molde FK

Referencer

Eksterne henvisninger 

Fodboldspillere fra Norge
Fodboldspillere fra Molde FK
Personer fra Molde
Ole Martin Årst

Ole Martin Årst (født 19. juli 1974 i Bergen, Norge) er en norsk tidligere fodboldspiller (angriber).

På klubplan spillede Årst størstedelen af sin 19 år lange karriere i hjemlandet, hvor han primært var tilknyttet Tromsø. Han spillede også syv år i Belgien, hvor han havde ophold hos både Anderlecht, Gent og Standard Liège. I 1996 var han med til at vinde den norske pokaltitel med Tromsø. Han opnåede desuden at blive topscorer i både den norske og belgiske liga.

Årst spillede desuden 22 kampe og scorede to mål for Norges landshold, som han debuterede for 31. januar 2000 i en venskabskamp mod Island.

Titler 
Norsk pokalturnering
 1996 med Tromsø

Referencer

Eksterne henvisninger 

Fodboldspillere fra Norge
Fodboldspillere fra Tromsø IL
Fodboldspillere fra KAA Gent
Fodboldspillere fra RSC Anderlecht
Fodboldspillere fra Standard Liège
Personer fra Bergen
Thomas Hafstad

Thomas Hafstad (født 13. marts 1974 i Narvik, Norge) er en norsk tidligere fodboldspiller (højre back).

Hafstad spillede hele sin aktive karriere, fra 1994 til 2008, hos Tromsø IL. Her var han med til at vinde den norske pokalturnering i 1996.

Titler 
Norsk pokalturnering
 1996 med Tromsø

Referencer

Eksterne henvisninger 

Fodboldspillere fra Norge
Fodboldspillere fra Tromsø IL
Personer fra Narvik
Agir (fransk parti)

Agir, det konstruktive højre (fransk: Agir, la droite constructive) (almindeligt kendt som Agir) er et fransk politisk parti, der blev stiftet den 26. november 2017 af tidligere medlemmer af Republikanerne.

Ved sin oprettelse havde partiet ni mandater i Nationalforsamlingen, seks i Senatet, et i Europa-Parlamentet, et i regionsrådene og seks i departementsrådene.

Partiets ni medlemmer af Nationalforsamlingen fordeler sig med seks tidligere Republikanere og tre tidligere partiløse.

Baggrund 
Efter Frankrigs parlamentsvalg 2017 besluttede flertallet i Den republikanske gruppe, at de ville føre en klar oppositionspolitik mod den regering som præsident Emmanuel Macron havde udnævnt. Et mindretal af Republikanerne ønskede imidlertid at samarbejde med regeringen, og de gik derfor ind i den nye parlamentsgruppe Gruppen af konstruktive republikanere og UDI.

I efteråret 2017 ekskluderede Republikanerne medlemmerne af den nye parlamentsgruppe, og den 26. november 2017 dannede de ekskluderede det nye parti Agir.

Politiske partier i Frankrig
Gaullistiske partier
Etableret i 2017
Inge André Olsen

Inge André Olsen (født 21. januar 1978 i Arendal, Norge) er en norsk tidligere fodboldspiller (midterforsvarer). Den 1. april 2020 tiltrådte han som ny sportschef i superliga klubben AaB. 

Olsen tilbragte hele sin spillerkarriere i hjemlandet, hvor han primært var tilknyttet Stabæk. Han havde også ophold hos IK Start og Strømsgodset. Hos Stabæk var han med til at vinde den norske pokalturnering i 1998.

Titler 
Norsk pokalturnering
 1998 med Stabæk

Referencer

Eksterne henvisninger 

Fodboldspillere fra Norge
Fodboldspillere fra Strømsgodset IF
Fodboldspillere fra IK Start
Fodboldspillere fra Stabæk Fotball
Personer fra Arendal
Tommy Svindal Larsen

Tommy Svindal Larsen (født 11. august 1973 i Skien, Norge) er en norsk tidligere fodboldspiller (defensiv midtbane).

Larsen spillede på klubplan størstedelen af sin karriere i hjemlandet, hvor han blandt andet af tre omgange repræsenterede Odd Grenland i sin fødeby. Han havde også ophold hos Start og Stabæk, ligesom han spillede fire sæsoner i Tyskland hos FC Nürnberg. I 1998 var han med til at vinde den norske pokaltitel med Stabæk.

For Norges landshold spillede Larsen 24 kampe. Han debuterede for holdet 24. april 1996 i en venskabskamp på hjemmebane mod Spanien.

Titler 
Norsk pokalturnering
 1998 med Stabæk

Referencer

Eksterne henvisninger 

Fodboldspillere fra Norge
Fodboldspillere fra 1. FC Nürnberg
Fodboldspillere fra Odds BK
Fodboldspillere fra IK Start
Fodboldspillere fra Stabæk Fotball
Personer fra Skien
Jørn Jamtfall

Jørn Jamtfall (født 24. juli 1966 i Trondheim, Norge) er en norsk tidligere fodboldspiller (målmand).

Jamtfall spillede størstedelen af sin karriere (1994-2001) hos Rosenborg i sin fødeby. Her var han med til at vinde hele otte norske mesterskaber og to pokaltitler i perioden, hvor Rosenborg var den ubestridte magtfaktor i norsk fodbold. Han sluttede sin karriere med et ophold hos Sogndal.

Jamtfall spillede desuden en enkelt kamp for Norges landshold, en venskabskamp mod Sydkorea 18. januar 1997.

Titler 
Tippeligaen
 1994, 1995, 1996, 1997, 1998, 1999, 2000 og 2001 med Rosenborg

Norsk pokalturnering
 1995 og 1999 med Rosenborg

Referencer

Eksterne henvisninger 

Fodboldspillere fra Norge
Fodboldspillere fra Rosenborg BK
Fodboldspillere fra Sogndal Fotball
Personer fra Trondheim
Bjørn Otto Bragstad

Bjørn Otto Bragstad (født 15. januar 1971 i Trondheim, Norge) er en norsk tidligere fodboldspiller (midterforsvarer).

De første 12 sæsoner af sin karriere tilbragte Bragstad hos Rosenborg BK i sin fødeby. Her var han med til at vinde hele ti norske mesterskaber og tre pokaltitler i en periode, hvor Rosenborg var den ubedstridte magtfaktor i norsk fodbold. Herefter skiftede han til engelsk fodbold, hvor han de kommende sæsoner spillede for henholdsvis Derby County og Birmingham City. Han afsluttede karrieren i Østrig hos SW Bregenz.

Bragstad spillede desuden 15 kampe for det norske landshold, som han debuterede for 20. januar 1999 i en venskabskamp mod Israel. Han var en del af den norske trup til EM i 2000 i Belgien/Holland, og var på banen i alle nordmændenes kampe i turneringen, hvor holdet blev slået ud efter det indledende gruppespil.

Titler 
Norsk mesterskab
 1990, 1992, 1993, 1994, 1995, 1997, 1998, 1999, 2000 og 2001 med Rosenborg

Norsk pokalturnering
 1992, 1995 og 1999 med Rosenborg

Referencer

Eksterne henvisninger 

Fodboldspillere fra Norge
Fodboldspillere fra Rosenborg BK
Fodboldspillere fra Derby County F.C.
Fodboldspillere fra Birmingham City F.C.
Fodboldspillere fra SC Bregenz
Personer fra Trondheim
Deltagere ved det europæiske mesterskab i fodbold 2000
Ørjan Berg

Ørjan Berg (født 20. august 1968 i Bodø, Norge) er en norsk tidligere fodboldspiller (midtbane).

På klubplan spillede Berg størstedelen af sin 20 år lange karriere i hjemlandet, hvor han repræsenterede Bodø/Glimt i sin fødeby samt Rosenborg i Trondheim. Hos sidstnævnte van med til at vinde hele otte norske mesterskaber og tre pokaltitler i en periode, hvor Rosenborg var den ubedstridte magtfaktor i norsk fodbold. Han spillede også i schweizisk og tysk fodbold.

Berg spillede desuden 19 kampe for det norske landshold, som han debuterede for 1. juni 1988 i en venskabskamp mod Irland.

Titler 
Norsk mesterskab
 1988, 1990, 2000, 2001, 2002, 2003, 2004 og 2006 med Rosenborg

Norsk pokalturnering
 1988, 1999 og 2003 med Rosenborg

Referencer

Eksterne henvisninger 

Fodboldspillere fra Norge
Fodboldspillere fra Rosenborg BK
Fodboldspillere fra FK Bodø/Glimt
Fodboldspillere fra 1860 München
Fodboldspillere fra FC Basel
Fodboldspillere fra FC Wettingen
Personer fra Bodø
Erik Pedersen

Erik Stensrud Pedersen (født 11. oktober 1967 i Porsgrunn, Norge) er en norsk tidligere fodboldspiller (venstre back).

Pedersen tilbragte størstedelen af sin karriere i hjemlandet, hvor han blandt andet repræsenterede Odd Grenland, Viking og Tromsø. Hos Viking var han i 1991 med til at vinde det norske mesterskab, mens han med Odd Grenland vandt pokalturneringen i 2000. Han tilbragte også tre sæsoner i Skotland hos Dundee United.

For det norske landshold spillede Pedersen ti kampe. Han debuterede for holdet 12. september 1990 i en EM-kvalifikationskamp på udebane mod Sovjetunionen.

Titler 
Norsk mesterskab
 1991 med Viking

Norsk pokalturnering
 2000 med Odd Grenland

Referencer

Eksterne henvisninger 

Fodboldspillere fra Norge
Fodboldspillere fra Odds BK
Fodboldspillere fra Dundee United F.C.
Fodboldspillere fra Viking FK
Fodboldspillere fra Tromsø IL
Personer fra Porsgrunn
Espen Hoff

Espen Hoff (født 20. november 1981 i Larvik, Norge) er en norsk tidligere fodboldspiller (kant).

Hoff tilbragte hele sin 18 år lange karriere i hjemlandet, hvor han repræsenterede Odd Grenland, Lyn, Stabæk og Start. Hos førstnævnte var han med til at vinde den norske pokalturnering i år 2000.

Hoff spillede desuden to kampe for Norges landshold, venskabskampe mod henholdsvis Bahrain i 2005 og Serbien i 2006.

Titler 
Norsk pokalturnering
 2000 med Odd Grenland

Referencer

Eksterne henvisninger 

Fodboldspillere fra Norge
Fodboldspillere fra Odds BK
Fodboldspillere fra IK Start
Fodboldspillere fra Stabæk Fotball
Fodboldspillere fra FC Lyn Oslo
Personer fra Larvik
Freddy dos Santos

Freddy dos Santos (født 2. oktober 1976 i Oslo, Norge) er en norsk tidligere fodboldspiller (venstre back/kant).

Størstedelen af sin aktive karriere tilbragte dos Santos hos Vålerenga i sin fødeby. Han spillede hele 11 sæsoner hos klubben, og var med til at vinde både et mesterskab og to pokaltitler. Han repræsenterede også Skeid og Molde, inden han indstillede sin karriere i 2011.

Titler 
Norsk mesterskab
 2005 med Vålerenga

Norsk pokalturnering
 2002 og 2008 med Vålerenga

Referencer

Eksterne henvisninger 

Fodboldspillere fra Norge
Fodboldspillere fra Molde FK
Fodboldspillere fra Vålerenga IF
Fodboldspillere fra Skeid Fotball
Personer fra Oslo
Egeris

Egeris kan henvise til flere stednavne i Danmark:
 Egeris (Nørre Vium Sogn) – en bebyggelse og et ejerlav i Nørre Vium Sogn, Ringkøbing-Skjern Kommune
 Egeris (Egeris Sogn) – en bebyggelse og et ejerlav i Egeris Sogn, Skive Kommune
Triatlon under sommer-OL 2020

Triatlon under Sommer-OL 2020 afvikles over tre discipliner, hvor de to er de traditionelle individuelle konkurrencer for herrer og damer, mens den nye disciplin er mixed hold.

Turneringsformat 

Triatlonkonkurrencerne bliver afviklet individuelt for både for damer og mænd med samlet start, hvor der ud fra kvalifikationen kan være op til 55 deltagere i hver af de to konkurrencer. Hver konkurrence er over en distance på 1,5 km svømning, 40 km cykling og 10 km løb. Efter svømningen og mellem cyklingen og løbet skal deltagerne gennem en skiftezone, hvor tøj og sko skal skiftes inden næste del-disciplin kan påbegyndes. 
I mixed hold konkurrencen deltager 4 udøvere (dame – herre – dame – herre). Distancerne for den enkelte udøver er 300 m svømning, 8 km cykling og 2 km løb og der gælder de samme regler, som ved de individuelle konkurrencer,  gennem skiftezonen.

Tidsplan

Den olympiske turnering

Damer

Herrer

Mixed hold

Medaljefordeling

Medaljevinderne

Medaljetabel

Referencer

Eksterne henvisninger 
 https://tokyo2020.org/en/games/sport/olympic/triathlon/ 
 https://www.triathlon.org/olympics
 https://tokyo2020.org/en/games/schedule/olympic/
Reinhardt Møbjerg Kristensen

Reinhardt Møbjerg Kristensen (født 6. december 1948) er en dansk biolog, der har specialiseret sig i hvirvelløse dyr. Han er kendt for opdagelsen af tre rækker af mikroskopiske dyr; Loricifera i 1983, Cycliophora i 1995 og Micrognathozoa i 2000. Han bliver også betragtet som en af verdens største eksperter inden for bjørnedyr. Hans seneste års forskningsarbejde har primært drejet sig om arktisk biologi.

Han er også kendt for at dokumentere dendrogramma, en hvirvelløs dyreart, der senere blev klassificeret som Siphonophorae af familien Rhodaliidae.

Loricifera 
Kristensen indsamlede de første korsetbærere i Roscoff, Frankrig, i 1970, men beskrev dem ikke før 1983.

Cycliophora 
Kristensen og Peter Funch opdagede Symbion pandora, i munden på norske hummere i 1995. Der blev senere fundet andre arter på andre type hummere.

Micrognathozoa 
Kristensen opdagede Limnognathia maerski, den første og hidtil eneste kendte art i gruppen, i en radioaktiv kilde på øen Disko i Grønland i 2000.

Publikationer 
 ;  2009: Urnaloricus gadi nov. gen. et nov. sp. (Loricifera, Urnaloricidae nov. fam.), an aberrant Loricifera with a viviparous pedogenetic life cycle.  Journal of morphology, 270(2): 129-153. 
  and , 2001. A New Tanarctid Arthrotardigrade with Buoyant Bodies. Zoologischer Anzeiger, vol. 240, issue 3-4: 425-439.
 , 1982. New Aberrant Eutardigrades from Homothermic Springs on Disko Island, West Greenland. Proceedings of the Third International Symposium on the Tardigrada, August 3–6, 1980, Johnson City, Tennessee, USA: 203-220.
  and , 1984. A New Family of Arthrotardigrada (Tardigrada: Heterotardigrada) from the Atlantic Coast of Florida, U.S.A. Transactions of the American Microscopical Society, vol. 103, no. 3: 295-311. , Abstract

Referencer

Eksterne henvisninger 
 Reinhardt Møbjerg Kristensen 

Zoologer fra Danmark
Norra Sandsjö kirken

Norra Sandsjö kirke (svensk: Norra Sandsjö kyrka) er en kirke i Norra Sandsjö i Nässjö kommun i Småland.

Kirken er fra slutningen af 1100-tallet. I middelalderen blev kirken udvidet.

Johan Printzensköld ligger begravet i Norra Sandsjö kirke.

Litteratur 
 Våra kyrkor, 734 sidor, Klarkullens förlag, Västervik, 1990,

Eksterne henvisninger og kilder 

 Historiska museet – Medeltidens bildvärld
 Nässjö kommun – Norra Sandsjö kyrka 

Kirker i Sverige
Bygninger, konstruktioner og anlæg i Jönköpings län
Svensk mesterskab i ishockey 1927

Det svenske mesterskab i ishockey 1927 var det sjette svenske mesterskab i ishockey for mandlige klubhold. Mesterskabet havde deltagelse af seks klubber og blev indledt i slutningen af februar 1927, men på grund af vejrliget kunne det først færdigspilles næste vinter med finale den 16. december 1927.

Mesterskabet blev vundet af IK Göta, som dermed vandt mesterskabet for fjerde gang men for første gang siden 1924. I SM-finalen vandt holdet med 5-4 over de forsvarende mestre fra Djurgårdens IF, som dermed tabte i finalen for tredje gang i alt. Finalen blev spillet på Stockholms Stadion under overværelse af ca. 500 tilskuere.

Resultater 

De tre bedste hold fra Klasse 1 i ishockey 1927 var direkte kvalificeret til semifinalerne, mens de tre øvrige tilmeldte hold i kvalifikationsrunderne spillede om den sidste semifinaleplads.

Første kvalifikationsrunde

Anden kvalifikationsrunde

Semifinaler

Finale

Mesterholdet 

IK Göta's mesterhold bestod af følgende spillere:
 Georg Brandius-Johansson (3. SM-titel)
 Gunnar Galin (1. SM-titel)
 Birger Holmqvist (3. SM-titel)
 Einar Lundell (4. SM-titel)
 Nils Mattsson (1. SM-titel)
 Åke Nyberg (3. SM-titel)
 Einar Svensson (4. SM-titel)

Se også 
 Klasse 1 i ishockey 1927

Kilder 
 Passionhockey - Championnat de Suède 1926/27 
 Svenska Ishockeyförbundet - Historik - Nationellt 
 Svenska Dagbladets Årsbok - 1927 - s. 208 
 DIF Hockey - Historia - 1920-29

Noter 

1927
Sport i 1927
Svensk mesterskab i ishockey 1928

Det svenske mesterskab i ishockey 1928 var det syvende svenske mesterskab i ishockey for mandlige klubhold. Mesterskabet havde deltagelse af fem klubber og blev afvikles som en cupturnering i perioden 27. februar - 2. marts 1928.

Mesterskabet blev vundet af IK Göta, som dermed vandt mesterskabet for femte gang i alt og anden sæson i træk. I SM-finalen vandt holdet med 4-3 over Södertälje SK, som var i finalen for anden gang, men som hermed tabte sin første finale.

Resultater

Første runde

Semifinaler

Finale

Mesterholdet 

IK Göta's mesterhold bestod af følgende spillere:
 Georg Brandius-Johansson (4. SM-titel)
 Gunnar Galin (2. SM-titel)
 Birger Holmqvist (4. SM-titel)
 Gustav Johansson (2. SM-titel)
 Einar Lundell (5. SM-titel)
 Åke Nyberg (4. SM-titel)
 Curt Sucksdorff (1. SM-titel)
 Einar Svensson (5. SM-titel)

Se også 
 Eliteserien i ishockey 1928

Kilder 
 Passionhockey - Championnat de Suède 1927/28 
 Svenska Ishockeyförbundet - Historik - Nationellt 
 Svenska Dagbladets Årsbok - 1928 - s. 260 
 DIF Hockey - Historia - 1920-29

Noter 

1928
Sport i 1928
Marvin Minsky

Marvin Lee Minsky (født 9. august 1927, død 24. januar 2016) var en amerikansk matematiker, datalog og kognitionsvidenskabsmand, der især er kendt for sin forskning inden for kunstig intelligens (Artificial Intelligence, AI). Han var en af grundlæggerne af AI-laboratoriet på Massachusetts Institute of Technology (MIT), ligesom han var forfatter til en række skrifter vedrørende AI og filosofi.

Karriere 
Minsky er uddannet matematiker fra Harvard (B.A. 1950) og Princeton (Ph.D. 1954). I 1958 blev han ansat på MIT, og året efter etablerede han sammen med John McCarthy Computer Science and Artificial Intelligence Laboratory på stedet. 

Blandt hans bidrag inden for teknologi og it var opfindelsen af det konfokale mikroskop (en forløber for vore dages konfokale laserskanningsmikroskop, 1957) samt en hovedmonteret grafisk skærm (som man selv ser i, 1963). Sammen med Seymour Papert udviklede han også den første Logo-"skildpadde". Så tidligt som 1951 konstruerede han sammen med Dean Edmonds den første tilfældigt forbundne neurale netværkslæringsmaskine kaldet SNARC.

Sammen med Papert skrev Minsky bogen Perceptrons (udgivet 1969), der kom til at blive grundlaget for analyse af kunstige neurale netværk. Bogen var kontroversiel inden for AI-forskningen, og nogle forskere mener, at den var med til at hæmme forskningen i neurale netværk i 1970'erne. 

I 1970'erne fremlagde Papert og Minsky en teori, som de kaldte The Society of Mind, som søger at forklare, hvordan det vi kalder intelligens, kunne være et produkt af interaktionen mellem ikke-intelligente dele. Han skrev også senere om, hvordan den menneskelige intelligens fungerer, og han kritiserede mange teorier herom, samtidig med at han skabte egne nye, ofte mere komplicerede, teorier om emnet.

Privatliv 
Marvin Minsky var søn af jødiske forældre, men selv var han ateist. Han var en talentfuld pianist, der gerne improviserede i sit spil.

Han var gift med børnelægen Gloria Rudisch. Parret fik tre børn.

Referencer 

Matematikere fra USA
Dataloger fra USA
Personer fra New York City